钦定古今图书集成/明伦汇编/闺媛典/第130卷 > 刘氏女
## 钦定古今图书集成/明伦汇编/闺媛典/第130卷 > 刘氏女

按《山西通志》：“刘氏女，名寿贞，乡进士刘光州女。天性
刚直，好读古今《列女传》诸书。稍长，许字邑人卢春，未
娶。永乐初，文皇帝建都北京，春以役卒于工，时寿贞
年二九，榇归泣曰：‘烈女不二志，妾虽未嫁，然已定盟，
誓不更易’。语毕气绝，良久复苏，变服披发，奔号榇前，
泪尽流血。既葬，遂归。卢事春父母，而其家至贫，女极”
劳苦，始终无怨。逮春，父母没，躬负土以葬，见者流涕。
兀坐一室，迹不及户外，朝夕惟女红是务，虽亲戚子
弟往见不得。有司以其事闻，诏表其闾，仍月给以米，
岁给以衣。宣德庚辰，年七十有四，疾终。